Cuba beritahu saya, jika dia mati
apa yang baginda akan cakap nanti?
Dia hanyalah seorang Cairen
kekecohan apa yang dia boleh timbulkan?
Selagi keluarga Wei kekal setia dengan keluarga diraja Tang
baginda tidak boleh berkata apa-apa
Cik puan, ada masalah!
Jangan cemas! Di manakah adab kamu?
Beritahu kepada Gundik Wei dengan baik-baik
Apakah masalahnya?
Cik puan, baginda sudah tahu perkara tentang Jieyu Zheng
Baginda sedang berangkat ke sini
Ketibaan baginda maharaja
Sudah berangkat tiba? Begitu pantas!
Chun Ying, ikut saya menghadap baginda
- Baiklah - Alihkan semua buku
Sida-sida Chen, kamu uruskan yang selebihnya
Baiklah
- Sembah, Tuanku - Kamu boleh bangun
Menjunjung kasih, Tuanku
Kamu sudah berjaya menangkap orang yang disyaki membunuh Zheng Wanyan?
Beta mahu berjumpa dengannya
Sungguh pantas berita tersebar
Patik sedang menyoal siasatnya sekarang
Sila tunggu di Balai Pengiring. Kita akan tahu keputusannya tidak lama lagi
Beta mahu berjumpa dengannya sekarang juga
Tuanku!
Patik boleh menjelaskannya
Tuanku
Kamu berbudi pekerti baik dan mulia
Dia hanyalah seorang cairen
Tidak perlu kamu menyeksanya begini
Apakah maksud Tuanku?
Dia ialah seorang yang lemah pada asalnya
Patik hanya tanyakan beberapa soalan, tapi dia sudah tidak sedarkan diri
- Patik tidak akan menyeksanya - Kamu...
Jika Tuanku tidak mempercayai patik
sila periksa badannya bagi sebarang kecederaan
Kamu sungguh...
Sudah tentu beta percaya akan kamu
Terima kasih atas kepercayaan Tuanku
Berapakah lama lagi masa yang akan diambil untuk soal siasat ini?
Mungkin dalam beberapa jam lagi
Sebenarnya, patik tidak berapa yakin
Beta percaya akan kebolehan kamu
Tapi, beta tidak mahu kamu menyusahkan diri
Beta akan menitahkan Dai Qing dari Mahkamah Agung untuk mengambil alih
Biar dia berkongsi beban kamu
Cik puan, nampaknya baginda tak peduli sama ada Wu Ruyi hidup atau mati
Apa kata kita bunuhnya sekarang
sebelum dia menimbulkan masalah yang lebih besar?
Adakah kamu tidak mengerti?
Tuanku hanya berpura-pura bersetuju dengan saya
sedangkan yang sebenarnya baginda sedang mengambil kira
cara untuk memastikan Wu Ruyi kekal hidup
Maksud cik puan...
Bebaskan dia selepas kamu selesai menyoal siasat dengan mendalam
Baiklah
Cik puan, Gundik Yang meminta untuk bertemu dengan cik puan
Gundik Yang? Apa yang dia mahu?
Saya sangka dia sedang sakit
Dia telah arahkan inangnya, Qingxuan mengunci rapi kamar Zheng Wanyan
untuk melindungi bahan bukti
Jadi, mesti dia yang melaporkannya kepada Tuanku
Kalau begitu, saya kena berjumpa dengannya
Dia terkenal dengan ketaatannya
Sekarang mari kita lihat kemampuannya yang sebenar
Sembah, Gundik Wei
Kamu boleh bangun
Terima kasih
Kamu jarang meninggalkan kamar kerana kesihatan kamu yang tak mengizinkan
Apakah halnya kamu datang secara tiba-tiba ini?
Jika ia bukan kerana sesuatu yang penting
saya tidak akan mengganggu kamu
Beritahu sahaja perkara yang sebenar. Apakah halnya?
Baiklah, saya akan berterus terang dengan kamu
Ia berkaitan dengan kejadian pembunuhan Zheng Wanyan
saya terdengar yang Wu Ruyi telah ditahan sebagai orang yang disyaki
dan sedang diseksa semasa soal siasat
Benar, penangkapan dan soal siasat ke atasnya ialah di bawah arahan saya
tapi dia tidak diseksa
Kenapa?
Adakah kamu tidak bersetuju dengan cara saya mengendalikan keadaan ini?
Sudah tentu itu bukan sebabnya
Zheng Wanyan ialah anak perempuan Timbalan Menteri berpangkat kedua
kita tidak boleh biar kematiannya tidak terbela
Tapi ayah kepada Wu Ruyi juga ialah seorang pengiring istana yang terpuji
dia juga dianugerahkan dengan gelaran Bangsawan dari Ying oleh maharaja
Kita semua berasal daripada keluarga kenamaan
jadi dia tak seharusnya diseksa semata-mata untuk dapatkan pengakuan
Memandangkan ini ialah kejadian pembunuhan
pihak Mahkamah Agung yang patut terlibat
Ia bukan tindakan bijak untuk biarkan harem yang menyelesaikannya
Saya sudah beritahu kamu yang dia tidak diseksa
Jika kamu tidak percaya akan saya
kamu boleh periksa badannya untuk sebarang kecederaan
Anak perempuan kepada Bangsawan dari Ying?
Seperti yang saya dengar
nama keluarga ibunya ialah Yang
Kamu seperti bersungguh-sungguh mahu membelanya
Adakah mungkin yang kamu berdua bersaudara?
Kamu silap
Saya tidak mempunyai sebarang tali persaudaraan dengan Wu Ruyi
namun kami berdua sudah 10 tahun tinggal bersama di dalam harem
Adakah kamu sangka yang saya tak tahu siapa yang lebih rapat dengan saya?
Cuba kamu fikirkan, selama ini
adakah saya pernah berebut kasih Tuanku dengan kamu?
Kamu mungkin tidak berniat mahu berebut kasih sayang Tuanku dari saya
tapi orang di sekeliling kamu mungkin mempunyai niat yang lain
Bagaimana dengan anak lelaki kamu, Li Ke?
Apa yang membuatkan kamu yakin yang Wu Ruyi tidak bersalah?
Kamu sudah lama menyoal siasatnya
Adakah kamu mempunyai apa-apa bukti?
Seorang puteri tetap selamanya akan menjadi puteri
Kamu jarang bersuara, tapi setiap kata-kata yang diucapkan amat bernilai
Benar, saya tiada bukti
tapi jika saya terus menyoal siasatnya
saya mungkin akan berjaya membuatnya mengaku
Jika kamu masih tidak mahu menimbangkannya dengan akal
saya memohon diri dulu
Berhenti berpura-pura
Saya tahu kamu yang melaporkannya kepada Tuanku
Saya akan membebaskan dia
tapi ia hanya demi Tuanku
Ia tiada kaitan langsung dengan kamu
Saya sangka kamu mampu lakukan lebih daripada itu
Terima kasih
Tidak mengapa
Ia semua jasa Gundik Yang
Cuba lihat apa yang mereka telah lakukan terhadap kamu!
Saya tidak peduli apa yang mereka mahu lakukan kepada saya
tapi saya tidak sangka
yang Tuanku tidak mengambil berat sama ada saya hidup atau mati
Mungkin... mungkin dia ada sebabnya yang tersendiri
Sebab apa?
Dia memang tidak ambil peduli
Ke mana kamu mahu pergi?
Dewan Chengqing?
Saya harap kamu berhenti menyalin buku
Kamu patut berehat
Saya perlukan masa untuk bersendirian
Terlalu banyak perkara yang saya perlu fikirkan
Ruyi!
Kamu boleh beredar
Ruyi!
Apakah makna saya di hati kamu?
Apa yang terjadi di Dewan Chengqing
adakah ia hanya sebuah mimpi?
Xu Hui?
- Apa yang berlaku? - Tuanku!
Ayuh pergi
Tuanku
Ada sesiapa di sana?
Tiada, Tuanku
Ayuh pergi
Pengawal! Geledah seluruh kawasan!
- Tangkap sesiapa yang kamu jumpa! - Baiklah!
Rama-rama setia memerhati, berterbangan di antara bunga-bunga
Namun bulan dan tahun akan tetap bersilih ganti
Hidup ini hanyalah permainan sementara
Cinta ialah rahsia yang abadi
Keindahan sedetik yang hanya disia-siakan
Adakah Tuanku letih?
- Yongcheng - Ya, Tuanku?
- Lekas panggilkan tabib! - Baiklah
Tuanku, sudah tiba waktu perjumpaan
Tuanku diminta berangkat ke Dewan Pentadbiran sekarang juga
Cuba lihat kesan jerutan di lehernya ini
Ada seseorang mahu membunuhnya!
Pada pendapat patik
ini berkaitan dengan kejadian pembunuhan Jieyu Zheng
Arahkan Dai Qing dari Mahkamah Agung untuk menyiasat hal ini
Menjunjung titah, Tuanku
Ada arahan yang lain, Tuanku?
Tugaskan seseorang dari Istana Cairen untuk menjaganya
Baik, Tuanku
Ada sesuatu yang telah terjadi di dalam istana semalam
Kamu perlu tahu tentangnya walaupun tiada siapa yang lain tahu
Ya, patik ada terdengar tentangnya
Pada fikiran patik
Timbalan Menteri Zheng tidak patut menghantar anak perempuannya ke istana
Apakah pendapat kamu tentang kejadian ini?
Gerbang Chengtian seharusnya menjadi sempadan bagi istana
Sempadan untuk memisahkan hal-hal negara dengan keluarga
Membezakan di antara istana dan harem
Sebagai seorang menteri
patik akan memberikan usaha yang terbaik untuk negara
tapi apa yang berlaku di dalam harem ialah hal peribadi Tuanku
Patik tidak berani melepasi sempadan itu
Sudah ada ura-ura yang mengatakan
patik dah campur tangan dalam perkara yang di luar bidang kuasa patik
Kenapa kamu risau akan perkara yang sebegitu?
Kita membesar bersama
Kita berdua yang ketuai pemberontakan dan telah berjuang bersama-sama
Ketika beta menaiki takhta maharaja, adik kamu yang menjadi maharani beta
Beta menganggap kamu bukan sahaja sebagai menteri tapi keluarga
Apa maksud kamu tentang perbezaan di antara hal-hal negara dengan keluarga?
Beta percaya akan kamu
Beta akan menghukum sesiapa sahaja yang cuba meretakkan hubungan kita
Tuanku!
Patik tak berdaya membalas budi baik Tuanku
Demi keluarga diraja Tang
patik akan buat yang terbaik dan mempertaruhkan nyawa patik deminya
Kamu boleh bangun
Menjunjung kasih, Tuanku
Beritahu beta, apa yang berlaku?
Patik ada terdengar tentangnya
Beri patik beberapa hari lagi
patik akan menyiasatnya dengan lebih mendalam
dan akan memberikan Tuanku laporan yang lengkap
Baik, jika kamu mahu berdiam diri
beta tidak akan memaksa kamu
Tapi ingat
beta lebih rela kamu campur tangan
daripada kamu lepas tangan dalam hal-hal sebegini
Patik akan mengingatinya
Tuanku, Timbalan Menteri Zheng Renxi mohon menghadap
- Izinkan dia masuk - Menjunjung perintah, Tuanku
Tuanku...
Tuanku
Anak perempuan patik telah mati dalam keadaan yang dahsyat!
Tuanku mesti menolong patik!
Beta minta kamu bertenang
Dai Qing dari Mahkamah Agung telah ditugaskan untuk menyiasat hal tersebut
Beta akan memaklumkan kamu sepenuhnya hasil siasatan itu nanti
Menjunjung kasih, Tuanku
Lihat ini
Cuba kamu lihat ini
Sejenis racun yang sangat berbisa
Ada sesuatu yang tidak kena dengan jag ini
Tuanku
Jieyu Zheng telah dibunuh dengan sejenis racun yang bernama "Qing"
ia selalunya ditemui di Mongolia dan menyebabkan kematian yang segera
Patik telah memastikan bahawa senjata pembunuhan
ialah jag wain yang digunakan pada malam tersebut
Cuba Tuanku lihat
Ia merupakan jag dua saluran
Salah satu daripada salurannya berisi racun
Ia kelihatan seperti jag wain yang lain
tapi jika Tuanku memusing mutiara itu
racun akan mengalir keluar dari saluran yang kedua
sekaligus menukarkan ia menjadi senjata pembunuhan
Jag ini telah dijumpai di kamar Jieyu Zheng?
Tuanku, inang yang bertugas telah mengesahkan
yang jag itu telah muncul di dalam kamar tersebut beberapa hari yang lalu
Apa yang kamu maksudkan ialah
bukti telah menunjukkan yang Zheng Wanyan merancang untuk membunuh Ruyi?
Ia merupakan penjelasan yang paling munasabah buat masa sekarang
Tapi yang anehnya
aturannya telah diterbalikkan
Racun pula yang keluar dari saluran biasa
Bila mutiara itu dipusingkan
wain yang tidak beracun keluar dari saluran yang kedua
Sama ada nasib Zheng Wanyan yang malang
kerana dia telah membeli jag yang rosak atau ada penjelasan yang lain...
Perkara sebegini selalunya tidak mempunyai kesilapan
Barangkali ia seperti
kucing yang memburu tikus, tapi tidak sedar yang ada ular di belakangnya
Ada seseorang yang telah mengubahsuai bahagian mutiara itu
Siapakah kamu?
Wanyan?
Atau Maharani Zhangsun?
Wanyan?
Wanyan...
Jangan pergi...
Kamu akhirnya sedar, Ruyi!
Xu Hui!
Di mana saya berada sekarang?
Dewan Ganlu, di dalam kamar Tuanku
Ini merupakan kali pertama saya di sini
Jangan risau
Tuanku telah memerintahkan Mahkamah Agung untuk menyiasat apa yang terjadi
Tiada sesiapa yang boleh mencederakan kamu lagi
Xu Hui
Saya benar-benar tidak sangka yang saya boleh berjumpa kamu lagi
Jika kamu tidak berusaha mencari saya
mungkin saya sudah tiada di dunia ini sekarang
Jangan mengarut, gadis dungu!
Maafkan saya. Adakah saya telah menyakiti kamu?
Saya lupa yang kamu cedera
Mereka memang kejam!
Mereka telah menyeksa kamu
tapi tidak meninggalkan sebarang kesan
Mungkin Gundik Wei sudah biasa melakukannya
Sebab itu mereka sangat cekap dalam hal ini
Kalau tidak, sudah lama ada orang yang melaporkan mereka
Pada pemerhatian saya, Gundik Yang kelihatan seperti orang yang baik
Mungkin kita boleh bergantung kepadanya untuk meminta bantuan
Gundik Yang?
Ketibaan Gundik Yang!
Lekas!
Sembah, Gundik Yang...
Kamu boleh bangun
Ruyi, nampaknya kamu hampir-hampir saja terselamat
Lega saya sekarang
Gundik Yang, di dalam harem ini
saya hanya seorang yang hina
tapi kamu sanggup membela saya
dan ia mungkin telah menyinggung perasaan Gundik Wei
Lupakan dulu kata-kata penghargaan kamu itu
Adakah kamu sudah sihat?
Mahu bersiar-siar dengan saya di Taman Bunga Maharaja?
Sudah tentu
Wu Ruyi telah diserang dan hampir sahaja mati
Kita langsung tiada kaitan dengan apa yang berlaku
Adakah Cik puan rasa perempuan itu akan mengadu kepada Tuanku?
Apa yang kamu takut?
Jangan jadi seorang yang pengecut
Saya hanya tanya dia beberapa soalan kemudian telah membebaskannya
Semua penghuni Istana Qianxiang boleh menjadi saksi saya
Apa bukti yang dia ada?
Saya fikir ada campur tangan dari pihak Istana Xianling dalam hal ini
Kita akan memastikan dia akan mendapat balasan atas tindakannya itu
Saya mungkin telah memandang rendah terhadapnya
Sembah, Gundik Wei!
Bagaimana dengan penyiasatan kamu?
Ia masih berterusan...
Saya meminta diri dulu
Ruyi, apakah rancangan kamu?
Saya harap Mahkamah Agung berjaya menangkap pembunuh Wanyan yang sebenar
sekaligus dapat membersihkan nama saya
Itu sahaja?
Adakah kamu tidak berhasrat untuk menghadap Tuanku
dan mendedahkan segala perbuatan jahat Gundik Wei supaya nasib kamu terbela?
Tidak, saya tidak mahu
Kenapa? Adakah kamu takut akan Gundik Wei?
Saya tidak takut akan sesiapa atau terhadap kuasa yang mereka pegang
Saya sedar Gundik Wei yang paling berkuasa di dalam harem sekarang
dan kedudukan itu tidak dicapai dalam masa yang singkat
Adakah dia berasal daripada keluarga yang begitu berpengaruh
hingga pihak istana juga harus menghormatinya?
Ya, asal-usul keluarga Wei sudah lama berakar-umbi
sehingga ada sebuah lagu kanak-kanak di Chang'an tentang mereka
"Keluarga Wei dari Dongcheng, jarak mereka hanya 3 kaki dari syurga."
Dia mungkin ialah ketua kepada 4 Gundik
tapi itu tidak bermakna yang dia ialah kesayangan Tuanku
Tapi, kesetiaan keluarga Wei sangat penting bagi keluarga diraja Tang
Saya mengerti
Pihak istana dan harem berkait rapat dengan satu sama lain
Masalah dalam harem yang tidak dikendalikan dengan cekap
mungkin akan menyebabkan keadaan di istana kacau bilau
Tambahan pula, saya tidak mempunyai bukti yang kukuh
Jika saya memilih untuk mengemukakan dakwaan terhadap Gundik Wei
ia hanya akan menyusahkan Tuanku, bukan dia
Berdasarkan dari keterangan saya sahaja
Tuanku tidak akan mampu memulakan siasatan terhadapnya, bukan?
Jadi, kamu bersabar dengan semua ini semata-mata demi Tuanku?
Saya tinggal di dalam istana sudah sekian lama
pengalaman telah mengajar saya
yang mengekalkan keamanan lebih penting daripada menegakkan kebenaran
Saya berasa lega jika kamu fikir begitu
Saya datang berjumpa kamu hari ini
kerana saya ingin memujuk kamu supaya berdiam diri
Lebih elok kamu lupakan sahaja tentang Zheng Wanyan
Semua perkara di dalam istana berhubung kait antara satu sama lain
akhirnya kebanyakan daripadanya dibiarkan tanpa penyelesaian
Semasa Gundik Wei mula-mula tiba di istana
dia sama seperti kamu
gadis naif yang tidak matang
di mana hajat terbesarnya hanyalah untuk mengandungkan zuriat Tuanku
Malangnya dia alami keguguran selama 3 tahun berturut-turut tanpa sebab
Kemudian, baru dia menyedari
yang ada seseorang telah mencampurkan serbuk kesturi di dalam makanannya
Siasatan teliti yang diadakan telah menyebabkan istana menjadi kacau bilau
tapi ia tidak membuahkan sebarang hasil
Selepas itu, dia tidak pernah berjaya mengandung semula
dia berubah menjadi orang yang berbeza selepas kejadian itu
Saya mengerti
Dia juga kasihan di sebalik sikapnya yang keji itu
Apa yang saya beritahu kamu tadi
bukannya satu arahan atau permintaan
Kita berdua tinggal di harem yang sama
sebagai seorang yang lebih berpengalaman
saya sekadar menawarkan kamu sebuah nasihat
Ia bukan demi kebaikan Gundik Wei, juga bukan demi saya
tapi demi kebaikan Tuanku, suami kita
Nampaknya tidak perlu bagi saya untuk berbuat begitu
Jaga diri
Terima kasih, Gundik Yang
Selamat tinggal, Gundik Yang
Cairen Wu!
Tuanku memanggil kamu menghadap di Balai Pentadbiran
Baiklah
Cik puan
Saya tidak mengerti, cik puan
Jika Wu Ruyi percaya Gundik Wei yang menghantar pembunuh upahan
kenapa dia tidak melaporkannya kepada Tuanku?
Dia mensia-siakan sebuah peluang keemasan
Dari awal lagi saya sudah dapat agak
yang perkara ini tidak cukup untuk menggugat kedudukan Gundik Wei
Ini semua hanya sebuah pengisytiharan
Kematian Gundik Liu dan apa yang berlaku terhadap Wu Ruyi
telah menyedarkan saya bahawa saya tidak lagi mampu berdiam diri
atau saya akan menerima nasib yang sama seperti Gundik Yan
yang membiarkan saja Gundik Wei membuli dan mengatur hidupnya
Saya sengaja menguji Wu Ruyi tadi
Jika dia memilih untuk memberikan keterangan menentang Gundik Wei
dan sekaligus membuatkan Tuanku meluat dengannya
itu sudah cukup bagus
Tapi ternyata gadis ini sukar untuk diramal
Mungkin kita patut bersyukur kepada Tuhan
yang dia terselamat daripada serangan semalam
Maksud cik puan...
Jika saya dapat memenangi hatinya
dia boleh menjadi catur yang berguna
Saya mengerti
Menteri Zhangsun sedang menunggu kamu di Istana Timur
untuk membincangkan sesuatu perkara yang penting
- Perkara apa? - Saya tidak tahu
Saya tertanya-tanya apakah rancangan pak cik
Ayuh pergi
- Chengxin, pengiring putera mahkota - Berjaga-jaga, Tuanku!
Sembah, Tuanku, Gundik Wei
Kamu boleh bangun
Wu Ruyi
pada awal pagi tadi
kenapa kamu pergi ke Dewan Chengqing?
Apa yang kamu lakukan di sana?
Adakah kamu kenal siapa yang menyerang kamu?
Apa yang berlaku malam tadi?
Kamu boleh beritahu semuanya kepada beta
asalkan ia perkara yang benar
Semalam, patik melihat Wanyan mati dengan mata patik
Kemudian patik telah ditahan
dan telah disoal siasat oleh Gundik Wei
Dia telah menyoal siasat patik dengan berhemah sekali
Dia tanyakan kepada patik apa yang telah berlaku
kemudian telah membebaskan patik
Itu sahaja?
Itu sahaja, Tuanku
Kenapa kamu boleh berada di Dewan Chengqing?
Patik juga tidak pasti
Patik mempunyai badan yang lemah sejak kecil
patik juga kerap berjalan semasa tidur
Mungkin menyaksikan sendiri kematian Wanyan adalah satu tekanan yang besar
sehingga menyebabkan patik kembali berjalan semasa tidur
patik juga tidak sedar bagaimana patik boleh berada di Dewan Chengqing
Ia juga penjelasan yang sama bagi kesan di leher patik ini
Adakah kamu berkata benar?
Benar, Tuanku
Tuanku!
Tuanku, putera mahkota telah tercedera!
Tercedera? Bagaimana ia boleh berlaku? Di mana di sekarang?
Putera mahkota telah berangkat kembali ke Istana Timur
Tabib sedang merawatnya
Iring Wu Ruyi kembali ke kamar rahsia di Balai Pengiring
Menjunjung titah, Tuanku
Apa maksud kamu dengan "sukar untuk kembali berjalan buat seumur hidup"?
Kamu tidak boleh mengubatinya?
Mohon jaga kesihatan, Tuanku
Sila bertenang, Tuanku...
Izinkan tabib memberi penjelasan
Ampunkan patik, Tuanku
Saya bersama-sama Tabib Zhang dan Tabib Wu
telah memeriksa keadaan putera mahkota
Kami telah membalut lukanya dan betulkan kembali tulangnya yang patah
namun kecederaannya ternyata agak teruk
Kuda itu telah memijak tulang lutut putera mahkota
yang menyebabkan ia hancur berkecai menjadi serpihan-serpihan kecil
Teruskan dengan penjelasan kamu
Walaupun otot dan kulitnya yang cedera akan sembuh
dan tulang-temulangnya kami telah betulkan
kecederaan ini akan meninggalkan kecacatan yang kekal
Putera Mahkota Tang boleh tercedera atau mati
Tapi, dia tidak akan menjadi seorang yang cacat!
Tuanku, pada pendapat patik
mengenai kemalangan yang dialami oleh putera mahkota ini
hanya seorang sahaja yang patut dihukum
Beritahu beta, siapakah orang itu?
Putera mahkota sendiri yang patut bertanggungjawab
Dia jatuh dari kuda atas kesalahannya sendiri?
Mahkamah Agung telah menyiasatnya
Orang yang merancangnya ialah seorang pedagang
Tujuh hari lalu, putera mahkota telah mabuk di sebuah pasar kawasan barat
Dia membiarkan pengikutnya, Zhang Wenliang
menendang ayah kepada pedagang tersebut sehingga mati
Putera mahkota lindungi kesalahan pengikutnya dan berangkat pergi
selepas melemparkan beberapa tahil wang perak di tempat kejadian
Pedagang tersebut cuba melaporkan sebuah aduan tapi hanya sia-sia
lalu menyebabkan dia bertindak untuk membalas dendam
Putera mahkota bukan seorang yang suka menguasai orang seperti itu!
Dia tidak akan sesekali mengizinkan pengikutnya berkelakuan begitu!
Tapi ia kenyataanya, Tuanku!
Fuji, apa pendapat kamu tentang putera mahkota?
Baginda pintar semasa kecil dan jadi putera mahkota semasa usia 8 tahun
Apabila Tuanku meninggalkan ibu negara semasa acara berkabung
Tuanku telah menamakan putera mahkota sebagai pemangku raja
yang membuktikan betapa Tuanku percaya akan baginda
Baginda seorang yang tegas, berhemah
dan mengambil kira semua pendapat semasa membuat keputusan
Putera mahkota mungkin memiliki sifat-sifat sebagai seorang pemerintah
tapi baginda tidak mempunyai sikap yang sesuai untuk memerintah
Tidak dinafikan yang baginda seorang pintar dan tangkas semasa berlawan
tapi dia telah berubah menjadi seorang yang angkuh dan suka menguasai orang
Baginda seorang cendekiawan yang terpelajar tapi telah mensia-siakannya
Baginda mampu untuk memerintah tapi kurang kemurahan hati
Adakah penjelasan yang lain kenapa baginda ulangi kembali kesalahannya
dan menimpakan masalah ini ke atas diri baginda sendiri?
Patik fikir kecederaannya itu ialah tanggungjawab putera mahkota sendiri
Patik mendesak Tuanku untuk menghukumnya
dengan cara melucutkan semua kuasa dirajanya supaya dia insaf
Wei Zheng, apa pendapat kamu?
Wei Zheng
- Ya, Tuanku? - Beta sedang bercakap dengan kamu
Apa pendapat kamu tentang hal ini?
Patik ada sesuatu untuk dilaporkan, Tuanku
Teruskan
Sila alihkan burung kakak tua itu dulu
Beta bertanyakan kamu tentang hal putera mahkota
kenapa kamu risau akan burung kakak tua itu pula?
Di sini tempat Tuanku bincang hal-hal negara bersama pengiring diraja
Tidak sewajarnya ada seekor burung kakak tua berada di sini
Bukan sahaja ia tidak menyenangkan pandangan
tapi jika para putera melihatnya
ia contoh yang tak baik dan melemahkan semangat mereka dengan objek mainan
Sila serahkan burung itu kepada sesiapa yang tinggal di dalam harem
supaya ia kembali aman di Balai Pentadbiran ini
Adakah kamu bermaksud yang kemalangan putera mahkota
adalah berpunca daripada beta?
Ampunkan patik, Tuanku
Berani kamu, Wei Zheng!
Bagi sebuah pohon yang mahu membesar, akarnya dulu haruslah kukuh
Jika beta hanya risau akan kecederaannya
ia juga bermaksud yang beta tidak mengambil kira punca kemalangan yang
bergantung kepada sifat semulajadi, pembawaan dan nilai-nilai dirinya
Benar kata-kata Menteri Wei mengenai putera mahkota tadi
Wei Zheng juga telah mengingatkan beta
yang sifat semulajadi putera mahkota
adalah bergantung kepada maharaja iaitu ayahandanya sendiri
dan gurunya untuk melatih dan membimbingnya
Beta sibuk menguruskan hal-hal negara
sehingga telah mengabaikan tanggungjawab beta untuk mengajarnya
Kecederaannya perlu dirawat oleh seorang tabib yang handal
dia juga memerlukan seorang guru yang berwibawa
Arahan ini berkuat kuasa serta merta
beta melantik Wei Zheng sebagai Guru Diraja
untuk membantu putera mahkota dengan pelajarannya
hal ehwal negara dan pemahaman umum
Beta menyerahkan Chengqian di bawah tanggungjawab kamu
Kenapa? Adakah Tuanku berasa yang dia sudah tidak dapat dibantu
lalu Tuanku tidak mahu mengajarnya?
Ampun, Tuanku
Sebagai Guru Diraja
patik akan berusaha sedaya upaya untuk membantu putera mahkota
sehingga ke akhir hayat patik
Patik hanya bimbang yang Tuanku tidak dapat menerima cara patik nanti
Kamu memandang rendah terhadap beta!
Beta tahu seorang guru yang tegas akan menghasilkan pelajar yang cemerlang
Beta menyerahkan kamu kebebasan sepenuhnya untuk ajar putera mahkota
Beta percaya akan kamu dan tidak akan menyesali keputusan ini
Menjunjung kasih, Tuanku
- Wang De - Ya, Tuanku?
- Bawa burung kakak tua ini pergi - Menjunjung titah, Tuanku
Ada apa-apa lagi yang mahu dikatakan, tuan-tuan?
Jadi kamu semua boleh beredar
Kami memohon diri...
Tabib Xie dan Tabib Zhou, kamu berdua turut boleh beredar
Menjunjung kasih, Tuanku...
Kamu ada sesuatu yang lain untuk dikatakan?
Ya, Tuanku
Teruskan
Kemalangan putera mahkota adalah bukan sesuatu yang tidak disengajakan
Apakah maksud kamu?
Pedagang yang terlibat ialah seorang rakyat biasa
Bagaimana dia boleh ketahui kedudukan putera mahkota pada ketika itu?
Teruskan
Sebuah nama terlintas di fikiran patik
Apakah nama itu?
Gerbang Xuanwu